The Crown

The Crown er en amerikansk biografisk nettfjernsynsserie som ble introdusert i 2016. Serien ble skapt av Peter Morgan og er produsert av Left Bank Pictures og Sony Pictures Television for strømmetjenesten Netflix. Den første sesongen på ti episoder ble gjort tilgjengelig på Netflix 4. november 2016. TV-serien handler om livet til dronning Elizabeth II av Storbritannia og hennes regjeringstid i Storbritannia. Planen er at serien skal gå over seks sesonger med til sammen 60 episoder. John Lithgow, Matt Smith, Alex Jennings og Jared Harris medvirker i andre roller.
The Crown har fått god kritikk, blant annet for skuespillerensemblet, regien, manusarbeidet, kinematografien, scenografien og for å være relativt korrekt fortalt. Sigurd Vik fra Filmpolitiet skrev: «Dette er en serie som harmonerer elegant i alt fra den flotte visuelle stilen via et utsøkt rollegalleri til dialoger som virkelig river oss med inn i hjertet av moderne britisk historie. […] I tråd med sine motiver, er alle kamerabevegelser og utsnitt nøye oppbygd. Og den gråtonede fargepaletten gir en tilbakeholden eleganse som står i stil til den britiske overklassens reserverte vesen.» Foy og Lithgow ble begge nominert til hver sin Screen Actors Guild Award og Golden Globe for sine rolleskildringer. Under den 74. Golden Globe-utdelingen vant The Crown prisen for beste dramaserie.Andre sesong ble gjort tilgjengelig på Netflix 8. desember 2017. Sesongen dekker regjeringstiden fra Suezkrisen i 1956 til fødselen av Edward, jarl av Wessex i 1964. Asbjørn Slettemark fra Aftenposten skrev at andre sesong var «vakrere, mørkere og enda bedre» enn første. Han roste manuset og skrev at «hver eneste lille setning borrer dypere ned i disse fascinerende, historiske menneskene. [...] Det som gjør The Crown så bra [er] at den tegner et bilde av et kongehus og en nasjon full av feil, skandaler og menneskelighet.» Andre sesong ble nominert til to nye Golden Globe-priser for beste dramaserie og beste kvinnelige hovedrolle.Den tredje sesongen dekker perioden mellom 1964 og 1977, som begynner med at Harold Wilson blir valgt som statsminister og slutter med dronningens sølv-jubileum. Denne tiden dekker også Edward Heaths tid som statsminister. Camilla av Storbritannia blir også introdusert i løpet av denne tiden. Den fjerde sesongen er satt under Margaret Thatchers periode som statsminister mellom 1979 og 1990, og fokuserer også på Lady Diana Spencer.
Den femte sesongen av The Crown dekker perioden mellom 1991 og 1997, og fokuserer på forholdet mellom Diana og prins Charles, som kulminerte i deres seperasjon og deretter skilsmisse. Dodi Fayed og hans familie blir også introdusert i løpet av denne sesongen, og 1992 var Annus horribilis for dronning Elizabeth.


== Medvirkende ==
Claire Foy som Elizabeth II av Storbritannia, prinsesse og senere dronning av Storbritannia (sesong 1–2)
Olivia Colman som Elizabeth II av Storbritannia (sesong 3–)
Matt Smith som Philip, hertug av Edinburgh, Elizabeths ektemann (sesong 1–2)
Tobias Menzies som Philip, hertug av Edinburgh (sesong 3–)
Vanessa Kirby som Margaret av Storbritannia, Elizabeths lillesøster (sesong 1–2)
Helena Bonham Carter som Margaret av Storbritannia (sesong 3–)
Eileen Atkins som Mary av Teck, Elizabeths bestemor
Alex Jennings som Edvard VIII av Storbritannia, Elizabeths onkel
Lia Williams som Wallis Simpson, Edvards kone
Jeremy Northam som Anthony Eden, Storbritannias utenriksminister og statsminister 1955–1957
Victoria Hamilton som Elizabeth Bowes-Lyon, Elizabeths mor
Ben Miles som Peter Townsend, Georges adjutant
Greg Wise som Lord Mountbatten, Philips onkel
Jared Harris som Georg VI av Storbritannia, Elizabeths far
Stephen Dillane som Graham Sutherland, en kunstner
John Lithgow som Winston Churchill, Storbritannias statsminister 1951–1955
Matthew Goode som Antony Armstrong-Jones, en samfunnsfotograf
Anton Lesser som Harold Macmillan, Storbritannias statsminister 1957–1963
John Heffernan som Lord Altrincham, en journalist
Michael C. Hall som John F. Kennedy, USAs president 1961–1963
Jodi Balfour som Jacqueline Kennedy, USAs førstedame 1961–1963


== Referanser ==


== Eksterne lenker ==
(en) The Crown på Internet Movie Database 
(no) The Crown hos Filmfront 
(en) The Crown på Rotten Tomatoes 
(en) The Crown på Metacritic